ועדת הכלכלה, כנסת 23, פרוטוקול מספר 61, 2020-09-07 11:30

יעקב מרגי: שלום לכולם, אני מתכבד לפתוח את ישיבת הכלכלה של הכנסת.

יעקב מרגי: הנושא שעל סדר היום הצעת תקנות הטלגרף האלחוטי (רישיונות, תעודות ואגרות) (תיקון מס' 2), התש"ף-2020.

יעקב מרגי: נתחיל עם משרד התקשורת, בבקשה.

רועי ברית: שלום, שמי רועי ברית מהמחלקה המשפטית במשרד התקשורת.

רועי ברית: נמצאים אתנו בזום מימון שמילה ונתי שוברט שהם המשנה למנכ"ל וסגן מנהל מינהל הנדסה במשרד התקשורת.

רועי ברית: התקנות שהבאנו לאישור הוועדה הן תקנות הטלגרף האלחוטי.

רועי ברית: למעשה אנחנו מבקשים את אישור הוועדה בשני תחומים לתיקון מאוד גדול.

רועי ברית: נקרא רק את הסעיפים שנביא לאישור הוועדה, סעיפים 4(2) ו-11(2).

רועי ברית: פקודת הטלגרף האלחוטי זה החוק שמסדיר את השימוש במכשירים אלחוטיים ואת השימוש בתדרי רדיו.

רועי ברית: תקנות הטלגרף האלחוטי, שעכשיו אנחנו מבקשים לתקן, קובעות את ההסדרים של הרישוי, תעודות ותשלום אגרום.

רועי ברית: בשנת 2018, במסגרת חוק ההסדרים האחרון עשינו תיקון מאוד גדול לפקודת הטלגרף האלחוטי.

רועי ברית: כתבנו אותו מחדש כחוק מודרני, לרבות עניין הסדרי הרישוי.

רועי ברית: תחום חושב שעשינו היה גם תנאי פיקוח ואכיפה מנהלית כגון עיצומים כספיים במקום האכיפה הכללית שהייתה קבועה קודם לכן בפקודה.

רועי ברית: התיקון שאנחנו עושים עכשיו בתקנות, לרבות התיקון שאנחנו מבקשים בו את אישור הוועדה, זה התאמה של התקנות משנת 87 והנוסח החדש של החוק משנת 2018.

רועי ברית: מרבית התיקונים שאנחנו עושים בתקנות נוגעים לביטול הסדרים שהתייתרו, או שלא עולים יותר בקנה אחד עם החוק.

רועי ברית: בנוסף נוסיף שני תיקונים שאנחנו מבקשים את אישור הוועדה.

רועי ברית: מרבית הרישיונות היום לפי פקודת הטלגרף האלחוטי, אין בהם דרישה לעניין היעדר רישום פלילי.

רועי ברית: דרישה כזו קיימת היום רק ביחס לשלושה סוגי רישיונות: רישיון סחר – מי שסוחר במכשירים אלחוטיים או מפתח מכשירים אלחוטיים.

רועי ברית: מי שמפעיל תחנת אלחוט בכלי שיט, למשל יכטה או כלי שיט בצי הסוחר וחובבי רדיו.

רועי ברית: מצאנו שהדבר הזה כבר לא נדרש ב-2020, זה גם מתקשר לתיקון הגדול של הפקודה שהעביר את המשקל לאסופה מנהלית, חלף אכיפה פלילית.

רועי ברית: מהניסיון שנצבר במשרד לא ראינו שגורמים עבריינים מנסים לחדור לתחום הזה ולבקש לקבל רישיון סחר במכשירים אלחוטיים.

רועי ברית: יש פה נטל על הציבור, כל מי שמבקש רישיון צריך לבוא ולהמציא למשרד כתב הסכמה לעיין במרשם הפלילי.

רועי ברית: לא מצאנו שזה נדרש וגם לא עולה בקנה אחד עם החלטות הממשלה לגבי התקנות ברגולציה.

רועי ברית: דבר נוסף, לפני שלוש שנים ביטלנו תנאי דומה ביחס למי שסוחר במכשירי טלפון סלולרי ומייבא אותם לישראל ובעצם אנחנו מבקשים עכשיו את אישור הוועדה למחיקת התנאי הזה של היעדר רישום פלילי, גם ביחס לרישיונות סחר וגם ביחס למי שמפעיל מכשיר אלחוטי בכלי שיט או חובב רדיו.

יעקב מרגי: זה לא חושף את כל הענף לסכנה?

רועי ברית: ממה שאנחנו מצאנו, מכל הבקשות עד כה ברבות השנים, לא מצאנו שיש עבירות רלוונטיות ולא היה צורך בבדיקה הלכה למעשה.

רועי ברית: ככל שנגלה שמסתמן גורם בעייתי, יש למשרד על פי פקודת הטלגרף האלחוטי סמכויות גם לאכוף את הדין, להטיל עיצום כספי במקרה של הפרה או ביטול הרישיון במקרה של הפרה חמורה.

יעקב מרגי: זה 4(2)?

רועי ברית: זה קבוע בפקודה.

רועי ברית: 4(2) זה מה שאנחנו מבקשים למחוק ברישיון סחר.

רועי ברית: אני אקרא את שני התיקונים הרלוונטיים שאנחנו מבקשים בהם את אישור הוועדה, יש עוד כמה תיקונים טכניים לנוסח בעקבות הערות טובות שקיבלנו מהייעוץ המשפטי של הוועדה.

רועי ברית: "בתוקף סמכותי לפי סעיפים 4ג(ב), 4ו, ו-13 לפקודת הטלגרף האלחוטי (נוסח חדש), התשל"ב-1972 (להלן – הפקודה), ובאישור ועדת הכלכלה של הכנסת לעניין תקנות 4(1) ו-11(2) אני מתקין תקנות אלה:"

יעקב מרגי: יש מישהו שרוצה להתייחס?

יעקב מרגי: אם אין, נצביע.

נעמה דניאל: הוועדה מצביעה על אישור ביטול תקנה 5 (א)(3).

יעקב מרגי: מי בעד אישור ביטול תקנה 5(א)(3)?

יעקב מרגי: אושר

רועי ברית: התקנה הבאה שאנחנו מביאים לאישור הוועדה היא תקנה 11 בנוסח שנשלח לוועדה.

רועי ברית: כמו שאמרתי, היה תיקון טכני בנוסח בעקבות ההערות של הייעוץ המשפטי.

רועי ברית: אנחנו מבקשים: בתקנה 13 לתקנות העיקריות הקיימות היום, אותן מוצע לתקן, תקנה שקובעת את תנאי הכשירות למי שמבקש תעודת הפעלה של תחנה בכלי שיט או כלי טיס או חובב רדיו.

רועי ברית: אנחנו מבקשים לקבוע בסוף פסקה (2) בתקנה 13 שהוראות פסקה זו לא יחולו על תעודת הפעלה בתחנת קשר בכלי שיט ועל תעודת חובב רדיו.

רועי ברית: זאת אומרת מי שיבקש תעודת חובב רדיו או תעודת הפעלה לתחנת קשר בכלי שיט לא יידרש להמציא הסכמה לבדיקת הרישום הפלילי.

יעקב מרגי: נתקלנו במקרים שבהם חובבי רדיו חדרו לתדרים של כלי טיס.

רועי ברית: חובבי רדיו מקבלים אישור להשתמש במכשיר אלחוטי שפועל בתדרים שהוקצו לחובבי רדיו.

רועי ברית: למיטב ידיעתי התקשורת היא ביניהם ועם חובבי רדיו בעולם והם לא יכולים להאזין לכלי טיס.

רועי ברית: אבל גורמי המקצוע אצלנו יוכלו להתייחס לשאלה הזו אם תבקש.

רועי ברית: אני אחדד, היום התקנות חלות גם על מי שמבקש תעודה להפעיל מכשיר אלחוטי בכלי טיס.

רועי ברית: מאז תיקון הפקודה בשנת 2018 הסמכות לקבוע הוראות בעניין הזה נתונה לשר התחבורה.

רועי ברית: לכן אנחנו לא יכולים לשנות את זה.

רועי ברית: כשאנחנו מפרידים תחנת קשר בכלי שיט ותעודת חובב רדיו, מה שנותר זה תחנת קשר בכלי טיס, שם משרד התחבורה עדין בוחן את המרשם הפלילי, בשל חשיבות הנושא.

רועי ברית: אם הם יחשבו שזה לא נדרש הם יביאו לוועדה תיקון דומה.

רועי ברית: אנחנו מבקשים את אישור הוועדה לתיקון בפסקה 13 (2) בתקנות העיקריות.

יעקב מרגי: אם אין התייחסויות ניגש להצבעה.

יעקב מרגי: מי בעד תיקון סעיף 13(2)?

יעקב מרגי: אושר

יעקב מרגי: התיקון אושר, גם בקשתכם זו נענתה.

יעקב מרגי: תודה רבה לכולם, הישיבה נעולה.